Axeddim n G. Genette ( 1972 et 1983), yella d akemmel deg wayen xedmen yigliziyen d yilmaniyen. Di lewhi-ines, tasensiwelt d awal γef wullis. Yufrar-d G. Genette di tezrawin-ines γef tussna n tsensiwelt, yewwet amek ara yessemgired gar tlata n tmiḍranin taḥkayt, ullis, d tsiwelt. Iswi-s, ad d-issebgen assaγ yellan gar-asent. G. Genette yesbadu-d timiḍranin tigejdanin s tsensiwelt yerna ireṣṣa akk tizrawin-ines γef tewsatin n tsekla ama d timucuha neγ d ullisen s uxeddim-agi n tussna n tsensiwelt3. Tasensiwelt, tettnadi ad d-tbeggen assaγen yemxalafen yellan gar taḥkayt akked wullis: taḥkayt d amseḍfer n yineḍruyen yellan d axel n uḍris mad ullis d tasiwelt yettwaxedmen γef yineḍruyen-nni n taḥkayt d talγiwin4. Deg uḥric n tesleḍt n uḍris aseklan, G. Genette yefka-d kraḍ n yiswiren. Nesεa ullis, taḥkayt d tsiwelt5.